b"\n_START_ARTICLE_\nCasa Francesc Vilardell\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa de planta quadrada amb tres tribunes adossades amb la planta baixa i dos terrats (que corresponen a dues tribunes), un d'ells cobert. La teulada \xc3\xa9s a dues vessants, asim\xc3\xa8trica, amb un llop a la teulada curta per a donar llum a les golfes. T\xc3\xa9 adossat un entorn ecl\xc3\xa8ctic neorom\xc3\xa0nic, formant una falsa capella, un claustre obert amb vuit arcs i una torre que imita un campanar rom\xc3\xa0nic de quatre pisos. L'interior \xc3\xa9s modernista i ha estat molt reformat. T\xc3\xa9 d'interessant dos vitralls amb temes florals, la fusteria de les baranes, portals, arrambadors i els voltants de les xemeneies.\n_START_SECTION_\nHist\xc3\xb2ria\n_START_PARAGRAPH_\nL'edifici fou constru\xc3\xaft amb la intenci\xc3\xb3 de ser casa d'estiueig de la fam\xc3\xadlia Vilardell, origin\xc3\xa0ria de Moi\xc3\xa0. La construcci\xc3\xb3 data de les dues primeres d\xc3\xa8cades del segle XX. La part neorom\xc3\xa0nica, una mica posterior, \xc3\xa9s feta amb blocs de ciment a cara vista de la casa Bein de Barcelona, aprofitant el motllatge del Poble Espanyol de Barcelona."